Lzzayer di tazewara
Yesetma , ayetma,
Yir tignatin deg tettidir ass-a tmurt akked yigiman (luluf) n tɣermanin d yiɣermanen ( citoyens) iyi-d yessawlen akken ad dnessali agni-a imi nessawal “ Lzzayer di tazwara”. Agni-a ad iḥebber amek ara d-yer asirem i ugdud aladɣa i wid zedint tissasa: tayri n tmurt, tezdeg, taɣdemt d lḥeq, ṣṣefa d tegmat, imenzayen-a d wid ɣef ibedden yirgazen n tegrawla n 54 am Muḥemmed Bouḍyaf ad t-yerḥem Rebbi.
Abrid-a, d abrid ara yessakin, ara yeddun deg tara n wid yebɣan ad as-rren taɣesmart i udabu-a d unagraw-is yettusbedden deg yiseggasen 62, win akken i as-yekkesen timunent-is i ugdud; ulama d tidet, tamurt teddem timunent-is, d acu kan agdud werɛad yečča taleqqim seg tlelli d teɣdemt ɣef yennuɣ. Agni-a ad d-yessumer isuɣad ibanen:
1/ gar yisuɣad-a: ad tissin tmetti asenfar-is id-yeǧǧa, d usenfar-nni ɣef I t-nɣan, akken d aɣen agni-a ad d-yesumer “ tiɣerɣert n umegraw aɣelnaw” am wakken it-id yesumer Buḍyaf deg R.P.N d wakken diɣ i as-beddeleɣ kra deg yiswi ad yeddu d tilawt n tmurt d umaḍal n wass-a.
2/ ad nissiweḍ « tiɣri » ad tt-issinen medden merra, tin id-gereɣ i wid yumenen s usenfar n Buḍyaf , ad ten-id zediɣ ɣer yidis-iw ad d-nessali “agraw aɣelnaw” am wakken it-id yessugen Buḍyaf s ubrid-a ad nessiweḍ ad nekkes tixnanasin n unagarw d udabu izedlen ɣef tmurt deg useggas n 1962 ar tura; anagraw yerran deg rrif agdud azzayri d yiseflawen yefka deg yal tallit d umezruy, aladɣa: di 08 Meɣres 1995, ṭṭerad n uslelli, tafsut n yimaziɣen, amennuɣ mgal rrebrab, akken ad yers usalu sdat n umussu imi qqaren “tafsut taɛrabt”
3/ taguri n teɣri i ugdud akken ad yissewḍ ɣer yisuɣad n “Buḍyaf” , ad nerr deg usalal, deg ccefaya tuddesa imi qqaren “FLN” akken ad tt-id-nekkes gar yifassen n ubxiṣen yessawalen kan i uṭṭellis akken ssamsen udem d usebtar azedgan n FLN, s wakka ad seluɣen ula d imal n tmurt. Ernu, ad d-nini “Lzzayer di tazwara” ara d-yessiwlen ad-rren gar yiffasen-nsen tuddesiwin: n FLN, UGTA, DDin, snat-nni n tmeslayin tunṣibin tiɣelnawin n tmurt; Tamaziɣt d taɛrabt, Imseɣret aɣelnaw akked wanay neɣ ssenǧǧaq, akken ad ttuselken deg turart, axaṭṭer ur ttenuzen ur rehnen.
4/ Agraw aɣelnaw ara d-ssekreɣ i tikkelt-nniḍen ad yettwaxdem s tmegzi tazzayrit, ara yemnennin s yimdanen zeddigen yefren, yessenen, izemren, yettuḍerfen sɣur anagraw n timunent yettwakren. Ttuḍerfen axaṭṭer d tidet zedigit yerna zemren.
5/ deg ugraw aɣelnaw yettusumer-d ad yettwales uxeddim s wadda s ufus deg ufus d lemcawra akken yuɣ tanumi ixeddem Buḍyaf, deg yiswi ad ttubeddelen merra igezduyen d tudert n tmurt, ara d-yeḍrun s yiskasiyin d wawal aɣelnaw, tasemlelt n wawal ad tuɣal d abrid ara teḍfer Lzzayer n uzekka.
6/ akken daɣen “Lzzayer di tazwara” add-tesumer i ugdud:
a/ asbeddi n tesqamut n tmezdit, anabaḍ ur yettɛeddayen ara 25 n yineɣlafen, asqamu aɣerfan n yiwet n texxamt ara yesɛun 40/° n yikersiyen i tlawin.
b/ lqanun ara ixedmen azemmam n yisalan ɣef uneɣlaf neɣ lmir; wid ara d-bedden ɣer yimukan-a id-nebder, ilaq ad sɛun ma ulac akk agerdas n Licence neɣ agerdas yemsawan yid-s, wid ara dbedden ɣer tefranin ur ilaq ara ad ɛeddin 60 n yiseggasen.
C/ laqnun ɣef yikabaren; imḍebren n FLN ad d-rren tuddesa-a I yimawlan-is i ugdud, sakin ad kkeren ad d-ssalin ikabarennniḍen, ma yella yedda yid-sen uɣref ur yelli d acu n ugur ara dmagren deg ugni tsertit.
d/ lqanun ɣef tɣamsa d ymawlan n teywalt akken ad ttusulken gar yifasen n tkerḍa d tjeɛal, ad tt-ttunefk tegnit i uxeddim n teywalt ad d-yeflali gar tmura.
e/ ad d-tettwabnu tɣerɣart tadamsant anda amenzay n uxeddim ad yeṭṭef amkan-is, s wakka ad tumedlent tewwura i yimakaren d ymellaẓ i yerran tmurt d aɣenǧǧa yettseqi ɣer berra, tamurt yesnuzuyen irden i tmura n utaram, ass-a tuɣal tessawaḍ-d kan d acu ara yečč ugdud.
f/ abeddel tessaram d“ Lzzayer i tazwara” d abeddel ar d-yeḍrun s talwit, abddel ara d-ibeyenen s tehri belli iziɣer d texmmam n nubumbr 54 mazal-it yedder akken ad d-tuɣal tlelli d teɣdem i ugdud, ad as-id uɣalent tissas-nni ɣef yedder d asfel, melba ma nger tamurt deg uɣilif d urway, icenga n yiḍeli n tmurt-nneɣ mazal ɛussen-d ad d-uɣalen, rran-tt gar wallen-nsen d asaɣed amaɣlal.
Taneggarut, agraw aɣelnaw ad d-yesumer i ugdud ad yeneḍ anagraw n tmunent yettwakren, sakin ad yeddem tifrat n “Lzzayer di tazwara” ara yilin d asafu n usirem n tigduda tis sant.
Nacer Boudiaf
Videos of Mohammed Boudiaf
- Boudiaf premier discours à la nation du 16 JANVIER 1992.
- Discours a l'UGTA
- émission " la marche du siècle ".
- conférence de presse ENTV MBC APS
- dernier discours a Annaba.
- Boudiaf parle de son kidnapping par la police de Ben Bella.
- Boudiaf parle de la révolution.
- Messali propose le parti á Boudiaf
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn glg_Latn eng_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn